പ്രശാന്തച്ചന്റെ ഇന്ത്യാ പര്യടനത്തിന് തുടക്കം കൊച്ചി: തേവര സേക്രഡ് ഹാര്ട്ട്സ് കോളേജ് പ്രിന്സിപ്പലായിരുന്ന ഡോ. ഫാ. പ്രശാന്ത് പാലയ്ക്കാപ്പിള്ളിയുടെ ഇന്ത്യയെ കണ്ടെത്തല് ബൈക്ക് യാത്രയ്ക്ക് തുടക്കം. തേവര കോളേജ് ഗ്രൗണ്ടില് നിന്നാണ് 12വര്ഷം പഴക്കമുള്ള ബൈക്കില് ഒറ്റയ്ക്കുള്ള യാത്രയാരംഭിച്ചത്. ഡിസ്കവറിംഗ് ട്രസ്റ്റ് ഗ്രീന് പീസ് ഓണ് ദി ഇന്ത്യന് റോഡ്സ് എന്ന സന്ദേശമുയര്ത്തിയാണ് യാത്ര. കൊച്ചി,കോട്ടയം ,കന്യാകുമാരി, ചെന്നൈ , ബംഗളൂരു, ഹൈദരാബാദ്, ഛത്തീസ്ഗഡ് ,കൊല്ക്കത്ത , കൊഹിമ , കാണ്പൂര്, കാശ്മീര് ,കോട്ട ,കച്ച്,കൊങ്കണ്, കാസര്കോട് വഴി കൊച്ചിയില് തിരിച്ചെത്തുമ്ബോഴേക്ക് 13,000 കിലോമീറ്ററിലധികം താണ്ടും. റോട്ടറി ക്ലബ് ഒഫ് കൊച്ചിന് ഡൗണിന്റെയും ജെ.എസ്.ഡബ്ല്യു സിമന്റ്സിന്റെയും സഹകരണത്തോടെയാണ് യാത്ര. കോളേജ് മാനേജര് റവ.ഫാ.പൗലോസ് കിടങ്ങന് യാത്ര ഫ്ളാഗ് ഓഫ് ചെയ്തു. പ്രിന്സിപ്പല് റവ.ഫാ. ജോസ് ജോണ്, റോട്ടറി ഭാരവാഹികളായ മാധവ് ചന്ദ്രന്, സുജാത മാധവന്, സൂസി പോള്, പോള് രാജ് എന്നിവര് സംബന്ധിച്ചു. ഗ്രാമങ്ങളിലൂടെ യാത്ര ചെയ്യാനും ആളുകളുമായി സംസാരിക്കുന്നുമാണ് ആഗ്രഹിക്കുന്നത്. പരമാവധി സ്ഥലങ്ങളും കാഴ്ചകളും.അതാണ് ലക്ഷ്യം. ഫാ. പ്രശാന്ത് പാലയ്ക്കാപ്പിള്ളി